Srečko Katanec (Ljubljana, 1963. július 16. –) jugoszláv válogatott szlovén labdarúgó, edző.

Pályafutása

Klubcsapatban 
1981 és 1985 között az Olimpija Ljubljana, 1985–86-ban a Dinamo Zagreb, 1986 és 1988 között a Partizan, 1988–89-ben a nyugatnémet VfB Stuttgart, 1989 és 1994 között az olasz Sampdoria labdarúgója volt. A Partizan csapatával egy jugoszláv bajnoki címet, a Sampdoriával egy-egy olasz bajnoki címet és kupagyőzelmet ért el. Mind három európai kupadöntőben szerepelt, de győzni egyszer sem sikerült a csapatával. A VfB Stuttgarttal UEFA-kupa-, a Sampodoria együttesével KEK- és BEK-döntős volt.

A válogatottban 
1983 és 1990 között 31 alkalommal szerepelt a jugoszláv válogatottban és öt gólt szerzett. Tagja volt az 1984-es franciaországi Európa-bajnokságon és az 1990-es olaszországi világbajnokságon részt vevő csapatnak.

Az olimpiai válogatott tagjaként az 1984-es Los Angeles-i olimpián bronzérmes, az 1988-as szöuli olimpián kilencedik helyezett lett.

1994-ben öt alkalommal szerepelt a szlovén válogatottban és egy gólt szerzett.

Edzőként 
1996 és 1998 között a szlovén U21-es válogatott edzője volt.
1998-ban az ND Gorica szakmai munkáját irányította. 1998 és 2002 között a szlovén válogatott szövetségi kapitányaként tevékenykedett. Ebben az időszakban sikerült kvalifikálni a válogatottat a 2000-es Európa-bajnokságra és a 2002-es világbajnokságra.

A 2002–03-es idényben a görög Olimbiakósz vezetőedzőjeként tevékenykedett novembertől februárig, amikor menesztették. A csapat az idény végén bajnokságot nyert.

2006 és 2009 között a macedón, 2009 és 2011 között az egyesült arab emírségekbeli, 2013 és 2017 között ismét a szlovén, 2018 és 2021 között az iraki válogatott szövetségi kapitányaként dolgozott. 2021 óta az üzbég válogatott szakmai munkáját irányítja.

Családja 
Katanec Ljubljanában született horvát szülök gyermekeként. Szülei Muraköz megyéből (Međimurska županija) származtak. Két fia született Svit Oliver és Ian Oskar.

Sikerei, díjai

Játékosként
 Jugoszlávia
 Olimpiai játékok
 bronzérmes: 1984, Los Angeles
 FK Partizan
 Jugoszláv bajnokság
 bajnok: 1986–87
 VfB Stuttgart
 UEFA-kupa
 döntős: 1988–89
 Sampdoria
 Olasz bajnokság (Serie A)
 bajnok: 1990–91
 Olasz kupa (Coppa Italia)
 győztes: 1994
 Olasz szuperkupa (Supercoppa italiana)
 győztes: 1991
 Kupagyőztesek Európa-kupája (KEK)
 győztes: 1989–90
 Bajnokcsapatok Európa-kupája (KEK)
 döntős: 1991–92

Edzőként
 Olimbiakósz
 Görög bajnokság
 bajnok: 2002–03

Statisztika

Klubpályafutás

Edzőként 
Frissítés dátuma: 2023. március 28.

Jegyzetek

Fordítás

Források 
 
 
 

1963-ban született személyek
Élő személyek
Szlovén labdarúgók
Jugoszláv labdarúgók
Labdarúgó-középpályások
A Dinamo Zagreb labdarúgói
Az FK Partizan labdarúgói
A VfB Stuttgart labdarúgói
A Sampdoria labdarúgói
Az 1984-es Európa-bajnokság labdarúgói
Az 1984. évi nyári olimpiai játékok labdarúgói
Az 1988. évi nyári olimpiai játékok labdarúgói
Az 1990-es világbajnokság labdarúgói
Jugoszláv olimpiai bronzérmesek
Szlovén labdarúgóedzők